Приложение 170

к приказу Министра образования

и науки Республики Казахстан

от 27 июля 2017 года № 352

Приложение 388

к приказу Министра образования

и науки Республики Казахстан

от 3 апреля 2013 года № 115

**Типовая учебная программа по предмету «Развитие мимики и пантомимики» для обучающихся с нарушением зрения (незрячие и слабовидящие) 11-12 классов уровня общего среднего образования**

**(для классов с казахским языком обучения)**

**1 - тарау. Түсінік хат**

1. Оқу бағдарламасы Қазақстан Республикасы Үкіметінің 2012 жылғы  
23-тамыздағы №1080 қаулысымен бекітілген Орта білім берудің (бастауыш, негізгі орта, жалпы орта білім беру) мемлекеттік жалпыға міндетті стандартына сәйкес әзірленген.

2. Оқу пәнінің мақсаты - адамдарға қатысты эмоционалды-уәждемелік ұстанымдары туралы жүйелі білімді қалыптастыру мен тұлғалық дамуына септігін тигізетін, қоғамдағы адекватты тәртіп үшін қажетті коммуникативті дағдыларды, біліктілікті және тәжірибені меңгерту.

3. Оқу пәнінің міндеттері:

1) айналадағы адамдардың эмоционалды жай-күйін қабылдауға және өзінің сезімін білдіруге үйрету;

2) қарым-қатынаста қажетті мимиканы, мәнерлі қимылдарды, жесттер мен дене қалыптарын қабылдау және өздігінен жасау біліктілігін қалыптастыру;

3) өзіндегі, әңгімелесушідегі, әдеби шағарма кейіпкеріндегі эмоционалды жай-күйін айтып жеткізу және олардың сыртқы көріністерін сипаттау дағдыларын дамыту;

4) қарым-қатынас жасауға қызығушылығын дамыту;

5) айналадағы адамдардың істерін сыртқы көріністері бойынша адекватты тани білу және өзінің тәртібін реттеу, өзін бақылау мен бағалау іс-әрекетінің негіздерін қалыптастыру;

6) қарым-қатынастың қалыптасқан дағдыларын өмірлік жағдаяттарда қолдану.

4. Көру қабілеті зақымдалған білім алушыларда эмоциялар, мимика, жесттер мен пантомимика туралы түсініктері беріксіз, көмескі болады, оның барлығы тұлға аралық қарым-қатынасты едәуір дәрежеде қиындатады. Соның нәтижесінде балалар қарым-қатынас процесінде енжар, оған қызығушылық танытпайды.

5. Көрмейтін және нашар көретін балалар мен жасөспірімдерде сенсорлық көру депривация жағдайындағы таным іс-әрекетінің ерекшелігін ескере отырып, қарым-қатынастың вербальді және вербалсіз құралдарын дамыту процесін басқарудың мақсатқа бағытталу қажеттігін көрсетеді.

6. Курс мазмұны келесі тараулар арқылы шартты түрде берілген:

1) мимикалық бұлшық аппаратын жаттықтыру;

2) эмоционалды жай-күйін қабылдай білуге, сәйкесінше сөйлеу мәнерімен қоса оларды мимикалық және пантомимикалық қимылдарымен жаңғыртуға үйрету;

3) қарым-қатынастың тілдік және тілдік емес құралдарын практикада пайдалану және оларды іс-әрекетте дұрыс жаңғырту біліктілігін қалыптастыру;

4) сөйлеу тілінің интонациясын дамыту;

5) түйсік пен ұсақ моториканы дамыту;

6) мәдени тәртіп дағдыларын қалыптастыру;

7) мимика және пантомимика құралдары арқылы көңіл-күй мен мінездің жеке қасиеттерін түзету.

7. Курстың барлық тараулары өзара байланысты, практикалық жұмыста бұл тараулар өзара қиыстырылады, бір-бірін өзара толықтырады. Соның нәтижесінде бір сабақта тараулар мен оқу әрекеті үйлеседі. Мысалға, «Практикада қарым-қатынастың тілдік емес құралдарын пайдалану және оларды іс-әрекетте дұрыс жасай алу біліктілігін қалыптастыру» тарауының мазмұнын «Сөйлеу тілінің мәнерлігін дамыту» тарауының элементтерімен үйлестіруге болады.

8. Көру қабілеті зақымдалған білім алушылардың жетістіктерін бағалау баллдық жүйеде емес, сапалық-сипаттамалық, эмоционалды түрде болады (өзінің мүмкіндіктеріне дұрыс қатынас қалыптастыру), олардың коммуникативті дағдыларының дамуы мен қалыптасуының табысты мониторингіне негізделеді.

9. Оқу жүктемесінің көлемі:

1) 11-сынып – аптасына 1 сағат, оқу жылында 34 сағат;

2) 12-сынып – аптасына 1 сағат, оқу жылында 34 сағат.

**2 - тарау. Оқу пәнінің 11- сыныптағы базалық білім мазмұны**

10. Мимикалық бұлшық аппаратын жаттықтыру (4 сағат):

1) аутогенді психобұлшықтық жаттықтыру дағдысын жетілдіру.

11. Эмоционалды жай-күйді қабылдай білуге, сәйкесінше сөйлеу мәнерімен қоса оларды мимикалық және пантомимикалық қимылдарымен жаңғыртуға үйрету (10 сағат):

1) жағымпаздану, паңдылық, менмендік, қапалану, мұң, қуаныш, шаттық, басылу, рухтану, жақтырмау, құрметтеу сияқты көңіл-күйлерді, сезімдерді, эмоционалды жай-күйді білдіруге байланысты мимикалық, пантомимикалық қимылдарды және сөйлеу интонациясын бекіту;

2) жайраңдау - ызалану, дәмелену - өкіну, қанағаттану - көңіл толмау көңіл-күйлерімен, сезімдерімен, эмоционалды жай-күйлерімен танысу;

3) қанағаттану/рақаттану, жайраңдау/шаттану, азсыну/наразы болу сезімдерінің және эмоционалды жай-күйлерінің реңктерін саралау;

4) басқа адамның эмоционалды жай-күйіне, сезімін, көңіл-күйін білдіруіне адекватты түрде жауап қайтару;

5) бағдарламалық көркем шығармалар материалында берілген эмоцияларды тану, табу;

6) сыртқы белгілер бойынша эмоционалды жай-күйді, көңіл-күйді, сезімдерді тауып машықтану;

7) жайраңдау, ызалану, қанағаттану, азсыну (көңіл толмау) өкініш, дәмелену сезімдері мен эмоцияларын мимикалық, пантомимикалық қимылдармен және сөйлеу интонациясымен жеткізу.

12. Қарым-қатынастың тілдік және тілдік емес құралдарын практикада пайдалану және оларды іс-әрекетте дұрыс жаңғырту біліктілігін қалыптастыру (8 сағат):

1) эмоционалды жай-күйлерді жеткізуге байланысты жайғдаяттарды қойылымдауға жаттығу;

2) көпшілік алдында сөз сөйлеу;

3) «Қатып қалған» нұсқаларды жаңғыртуға машықтану.

13. Сөйлеу тілінің интонациясын дамыту (6 сағат):

1) бұрында меңгерген сөйлеу интонацияларын бекіту;

2) көпшілік алдында сөз сөйлеу кезінде дауыс күші мен сарынын өзгертуге жаттығу;

3) бір фразаны, мәтінді өкіну, қанағаттану, көңіл толмау, жайраңдау, ызалану интонацияларымен айтуға машықтану.

14. Мимика және пантомимика құралдары арқылы көңіл-күй мен мінездің жеке қасиеттерін түзету (6 сағат):

1) өзінің сезімдерін, көңіл-күйін талдау және оларды айтып жеткізу;

2) берілген эмоцияға өзінің сезімін білдіру және оларды сипаттау;

3) іштарлық, азсыну сияқты жағымсыз эмоцияларға өзіндік баға беру.

**3 - тарау. Оқу пәнінің 12 - сыныптағы базалық білім мазмұны**

15. Мимикалық бұлшық аппаратын жаттықтыру (2 сағат):

1) аутогенді психобұлшықтық жаттықтыруды күнделікті өмірде қолдану.

16. Эмоционалды жай-күйді қабылдай білуге, сәйкесінше сөйлеу мәнерімен қоса оларды мимикалық және пантомимикалық қимылдарымен жаңғыртуға үйрету (10 сағат):

1) қанағаттану, рақаттану, жайраңдау, шаттану, іштарлық, көңіл толмау, ызалану сияқты эмоционалды жай-күді білдіруге байланысты мимикалық, пантомимикалық қимылдарды және сөйлеу интонациясын бекіту;

2) аңқаулық - жәдігөлік; сүйкімсіз көру - ұнату көңіл-күйлерімен, сезімдерімен, эмоционалды жай-күлерімен танысу;

3) мысқылдау/жәдігөйлік, келекету/мазақтау/ызақорлық, ұнату/сүйсіну, әуестік/албырттық, түсінбестік/абдырап қалу сезімдерінің, көңіл-күйлерінің, эмоционалды жай-күйлерінің реңктерін саралау;

4) басқа адамның эмоционалды жай-күйін, сезімін, көңіл-күйін білдіруіне адекватты түрде жауап қайтару;

5) бағдарламалық көркем шығармалар материалында берілген эмоцияларды табу және таныс шығармаларындағы мәні бойынша қарама-қарсы эмоцияларды іріктеу;

6) берілген эмоцияға көрініс үзінділерін ойнап жаттығу;

7) сыртқы белгілер бойынша эмоционалды жай-күйді тауып машықтану;

8) әртүрлі эмоционалды жай-күйлерді жеткізу кезіндегі мәнерлі қимылдарды, дене қалыптарын, жесттерді, мимиканы бекіту.

17. Қарым-қатынастың тілдік және тілдік емес құралдарын практикада пайдалану және оларды іс-әрекетте дұрыс жаңғырту біліктілігін қалыптастыру (8 сағат):

1) драматизациялау, театрландыру тәсілдерін қолдана отырып, түсінбестік, сүйсіну, әуестік, мазақтау, аңқаулық сияқты эмоционалды жай-күйлерді жеткізу;

2) сюжеттерді ойнап жаттығу және оны түрлі көзқарас тұрғысынан сипаттау.

18. Сөйлеу тілінің интонациясын дамыту (6 сағат):

1) меңгерген сөйлеу интонацияларын бекіту;

2) көпшілік алдында сөз сөйлеу кезінде дауыс күші мен сарынын өзгертуге жаттығу;

3) бір фразаны, мәтінді өкіну, мысқылдау, түсінбестік, мазақтау, ызақорлық, әуестік интонацияларымен айтуға машықтану.

19. Мимика және пантомимика құралдары арқылы көңіл-күй мен мінездің жеке қасиеттерін түзету (8 сағат):

1) өзінің сезімін, көңіл-күйін талдау және оларды сипаттау;

2) ұсынылған эмоцияға өзінің сезімін білдіру және оларды сипаттау;

3) келекету, ызақорлық сияқты жағымсыз эмоцияларға өзіндік баға беру.

**4 - тарау. 11- сынып білім алушыларының дайындық деңгейіне**

**қойылатын талаптар**

20. Пәндік нәтижелер.

21. Білім алушылар:

1) көңіл-күйін түзету мақсатында психобұлшықтық жаттықтыруды;

2) басқа адамның эмоционалды жай-күйінің сыртқы белгілерін;

3) қанағаттану, рақаттану, жайраңдау, шаттану, көңіл толмау, ызалану сияқты мінез қасиеттері мен эмоцияларды білетін болады.

22. Білім алушылар:

1) көңіл-күйін түзету мақсатында психобұлшықтық жаттықтыруды орындау;

2) басқа адамның эмоционалды жай-күйін сыртқы белгілер бойынша табу;

3) қанағаттану, рақаттану, жайраңдау, шаттану, көңіл толмау, ызалану сияқты мінез қасиеттерін, эмоцияларды, сезімдерді жеткізу;

4) өзінің сезімдерін талдау және оларды бағалау дағдыларын меңгеретін болады.

**5 - тарау**. **12- сынып білім алушыларының дайындық деңгейіне қойылатын талаптар**

23. Пәндік нәтижелер.

24. Білім алушылар:

1) көңіл-күйін түзету мақсатында психобұлшықтық жаттығулар жүйесін;

2) басқа адамның эмоционалды жай-күйінің сыртқы белгілерін;

3) мысқылдау, жәдігөйлік, мазақтау, ызақорлық, келекету, ұнату, сүйсіну, әуестік, албырттық, түсінбестік, абдырап қалу сияқты мінез қасиеттері мен эмоцияларын білетін болады.

25. Білім алушылар:

1) көңіл-күйін түзету мақсатында психобұлшықтық жаттықтыруды орындау;

2) басқа адамның эмоционалды жай-күйін сыртқы белгілер бойынша табу;

3) қанағаттану, рақаттану, жайраңдау, шаттану, көңіл толмау, ызалану сияқты мінез қасиеттерін, эмоцияларды, сезімдерді жеткізу;

4) өзінің сезімдерін талдай және оларды бағалау дағдыларын меңгеретін болады.

26. Тұлғалық нәтижелер. Білім алушылар:

1) оңтайлы және жағымсыз мінез қасиеттеріне өзіндік баға беру;

2) өзінің сезімдерін талдау және оларды бағалау;

3) ұнату сезімін адекватты түрде көрсету;

4) жағымсыз сезімдерді жоя білу;

5) қызықты әңгімелесуші бола білу дағдыларын танытады.

27. Жүйелік - әрекеттік нәтижелер білім алушылардың:

1) жеткілікті коммуникативті тәсілдері мен қарым-қатынас мәдениетін меңгеруінен;

2) көпшілік алдында шығып сөйлеуінен;

3) танымдық зияткерлік және шығармашылық қабілеттерінінің жетілуінен көрініс табады.