Приложение 119

к приказу Министра образования

и науки Республики Казахстан

от 27 июля 2017 года № 352

Приложение 337

к приказу Министра образования

и науки Республики Казахстан

от 3 апреля 2013 года № 115

**Типовая учебная программа по предмету «Пространственная ориентировка» для обучающихся с нарушениями зрения (незрячие и слабовидящие) 5-10 классов уровня основного среднего образования**

**(для классов с казахским языком обучения)**

**1 - тарау. Түсінік хат**

1. Оқу бағдарламасы Қазақстан Республикасы Үкіметінің 2012 жылғы   
23 тамыздағы №1080 қаулысымен бекітілген Орта білім берудің (бастауыш, негізгі орта, жалпы орта білім) жалпыға міндетті мемлекеттік стандартына сәйкес әзірленген.

2. Оқу пәнінің мақсаты - көрмейтін және нашар көретін білім алушылардың кеңістікте бағдарлаудағы жалпылама әдіс-тәсілдерін меңгерту, қоғамда оқшаулануды жеңе білу, қоршаған әлем туралы біртұтас түсінігін қалыптастыру мен тұлғаның жеткілікті дамуына ықпал ету болып табылады.

3. Оқу пәнінің міндеттері:

1) сыртқы ортаның тітіркеніштерін адекватты түсінуге үйрету;

2) көру қабілеті бұзылған тұлғалардың заттық және кеңістіктік елестерін дұрыс қалыптасуына ықпал ету;

3) өмір сүрудегі түрлі жағдайларда қолайлы әрекет ету дағдыларын қалыптастыру.

4. Көру қабілеті бұзылған тұлғаларды кеңістікті бағдарлауға   
оқыту -әлеуметтік ортаға бейімделуі мен енуіндегі ең өзекті де қиын мәселелердің бірі. Осыдан, көру қабілеті бұзылған (нашар көретін және көрмейтін) білім алушыларды арнайы оқыту мен тәрбиелеуде, «Кеңістіктік бағдар» түзету компонентінің ең маңызды пәндерінің бірі болып табылады.

5. Кеңістікте бағдарлауға оқыту курсының мазмұнын анықтауда «Емдік дене шынықтыру», «Әлеуметтік-тұрмыстық бағдар», «Қалдық көру қабілетімен көру түйсігін дамыту және сақтау» пәндерімен өзара байланысындағы кешенді тәсілдерді қарастырады. Сонымен қатар, педагогтардың, тәрбиешілердің,   
ата-аналардың, көру қабілеті бұзылған білім алушылардың дағдылары мен біліктіліктерін меңгеруіне қойылатын бірыңғай талаптарын да көздейді.

6. Оқу бағдарлама концентрикалық әдіс бойынша құрылған, яғни оқу материалы жылдан жылға қайталанып ұсынылғанымен, білім беру мазмұны күрделеніп, кеңейтіледі, жеке элементтерінің нақтылануын және тереңдетілуін көздейді.

7. Түзету сабағы - кеңістікте бағдарлауды оқытудың негізгі ұйымдастырылған түрі болып табылады. Дегенмен бағдарлама материалын жақсы меңгеру үшін білім алушылардың дағды мен біліктіліктерін сабақтан тыс уақытта бекіту ұсынылады.

8. Көру қабілеті бұзылған білім алушылардың кеңістіктік бейнесінің қалыптасуын шартты түрде үш кезеңге бөлуге болады және олардың әрқайсысы өз алдына көрнекіліктердің, әдістердің және оқытудың түрлерінің құралдарын қолданатын нақты міндеттерді қояды:

1) бірінші кезеңде маршруттың алғашқы кеңістіктік бейнесі қалыптасады: маршрут бойындағы заттардың орналасуы жайлы жалпы елесі, маршруттың бастапқы нүктесі анықталады, бағыттың конфигурациясы, маршруттың әр бөлігі нақтыланады;

2) екінші кезеңде осы құрылған кеңістіктің жалпылама бейнесі бөлшектеніп, маршруттың әр бөлігі егжей-тегжейлі зерттеледі;

3) үшінші кезеңде зерттелген маршруттың әр бөлігі біртұтас, адекватты кеңістіктік бейнеге айналады. Осы жүйемен оқығанның нәтижесінде кеңістіктік бейненің тұрақтылығы, дәлдігі, толықтығы және адекваттылығы өседі.

9. «Кеңістіктік бағдар» курсының базалық мазмұны төмендегі бөлімдерде жүзеге асырылады:

1) бағдарлы-мобиляторлы іс-әрекетінің негізгі түсініктері;

2) дұрыс жүрістің тәсілдерін игерту, әртүрлі жағдайларда келбетті пішін мен дененің дұрыс қалыпта ұстауын қалыптастыру;

3) кеңістікті бағдарлауда сақталған анализаторларды қолдану;

4) шағын кеңістікте бағдарлау;

5) жабық және еркін кеңістікте бағдарлау;

6) топографиялық көріністердің қалыптасуы;

7) ақ тросттің көмегімен бағдарлау;

8) қоғамдық көліктерді пайдалану;

9) қоғамдық әлеуметтік-мәдени орындарында бағдарлауы мен тәртібі;

10) айналасындағы адамдармен бірлескен бағдарлау дағдылары.

10. «Кеңістіктік бағдар» пәні бойынша көру қабілеті бұзылған балаларды оқытуды бағалау балдық емес, білім алушылардың сапалы-сипаттағы, эмоционалды ерекшеліктер мүмкіндігінің деңгейінде, кеңістікте бағдарлаудағы құзіреттілігінің қалыптасу мен даму мониторингіне негізделеді.

11. Көрмейтін және нашар көретін білім алушыларды кеңістікте бағдарлауды оқытуда құрылғылармен, көрнекілік, дидактикалық және техникалық құралдармен (рельефті-графикалық карталар, тірек-сызбалар, «Школьник», «Ориентир» құралдары, айналар, ақ тросттар, тактильді және дыбысты жолдар, дыбыстық сигналдар) жабдықталған арнайы кабинеттің болуын талап етеді.

12. Кеңістіктікте бағдарлау сабақтары, білім алушылардың даму деңгейінің негізінде құрылған (3-5 адам) топпен немесе ерекше күрделі жағдайларда – жеке жұмыс жүргізіледі. Білім алушылардың кемістігінің түзелуіне қарай, оларды топтық сабақтарға қосады. Сабақ ұзақтығы – 45 минут. Білім алушылардың тақырыпты қабылдауына байланысты оқу жүктемесін (сағат) бөлу өзгертілуі мүмкін.

13. Оқу жүктемесінің көлемі:

1) 5-сынып – аптасына 3 сағат, оқу жылында 102 сағат;

2) 6-сынып – аптасына 3 сағат, оқу жылында 102 сағат;

3) 7-сынып – аптасына 3 сағат, оқу жылында 102 сағат;

4) 8-сынып – аптасына 3 сағат, оқу жылында 102 сағат;

5) 9-сынып – аптасына 3 сағат, оқу жылында 102 сағат;

6) 10-сынып – аптасына 3 сағат, оқу жылында 102 сағат.

**2 - тарау. Оқу пәнінің 5-сыныптағы базалық білім мазмұны**

14**.** Кіріспе (6 сағат):

1) кеңістікте бағдарлаудың өмірдегі рөлі;

2) білім алушылардың диагностикасы, кеңістікті бағдарлауды оқуға дайындығының деңгейін зерттеу;

3) әйгілі көрмейтін адамдардың өмірі;

15. Бағдарлы-мобиляторлы іс-әрекеттің негізгі түсініктері (14 сағат):

1) кеңістік түсініктері: «Көлденең, тігінен» «Көлбеу, айналасында» (шахмат тақтасының,макеттің үлгісінде);

2) көлденең және тігінен тұрған заттар мен обьектілерді анықтау.

3) «солдан - оңға, оңнан - солға» түсініктері;

4) «жол, баған, дәреже, қатар» түсініктері;

5) уақыт түсініктері, «бұрын, кейін», «ертерек, кейінірек».

16. Дұрыс жүрістің тәсілдерін игерту, әртүрлі жағдайларда келбетті пішіні мен дененің дұрыс қалыпта ұстауына үйрету (16 сағат):

1) білім алушының дене қалпы «тұрып тұрғанда», партада, үстел басында, креслода, жұптасқан жүрісте, тұрақты бағдардың бойымен өз бетінше қозғалыста (қабырғамен,баспалдақ қанаттарымен) болуы;

2) оқығанда және жазғанда дене қалпының дұрыстығы, заттарды қабылдауы, кедергілерді тауып және айналып өтуі;

3) қатармен жүру;

4) бағытты көрсететін дұрыс ишараны қалыптастыру;

5) кедергілерді айналып, дыбыстық сигналға жүру;

6) бөлменің әр бұрышынан берілетін дыбыстық сигналға қарай жүру;

7) бағыты 90, 180 градусқа өзгертілген, 15-20 метрлік қашықтықты жүріп өту;

8) көшбасшы соңындағы және топтағы қозғалысы;

9) баспалдақпен және заттары бар көлбеу жазықтықтағы жүріс;

10) дұрыс жүріс дағдылары.

17. Кеңістікте бағдарлауда сақталған анализаторларды қолдану (18 сағат):

1) кеңістікті сипап сезу арқылы қабылдау;

2) әртүрлі конфигурациядағы заттарды саусақпен, білекпен, алақанмен қабылдау; бедерлі суреттерді «оқу»; қолдың қадағалау қызметін дамыту жаттығулары; табанмен жердің түрлі құрылымын анықтау (шөп,асфальт, құм, бос және басылған қар);

3) заттың көлемі, құны, қызуы, беткі құрылымы, материалы сияқты қасиеттерін (шыны, ағаш, қағаз, темір, мата) ажырату мен салыстыру дағдыларын дамыту;

4) жабық кеңістікте дыбыстың қозғалысын немесе қозғалыссыздығын локализациялау, қоршаған адамдарды дауыстан танып, ажырату, адамның көңіл- күйін дауыстан анықтау;

5) қоршаған кеңістікте дыбыстарды танып, локализациялау (мектепте, үйде).

6) дыбыстың шығу жеріне дейінгі қашықтықты анықтау;

7) қала шуын және табиғаттағы дыбыстарды ажырату (шу, ағаштар сыбдыры, үй құстарының, жануарлардың дауыстыры);

8) көшедегі және ғимарат ішінің түрлі жарықтарына көру анализаторларының үйрену тәсілдері;

9) заттардың пішінді мен сұлбалы бейнесін қабылдау;

10) таныс кеңістіктегі заттарды қалдық көру қабілетімен тану;

11) заттық және кеңістіктік бағдарлауда иіс пен дәм сезуді қолдану;

18. Еркін және жабық кеңістікте бағдарлау қабілеті (14 сағат):

1) мектеп ғимараты туралы жалпы түсінігі;

2) сынып- кабинеттерінің орналасуы;

3) шеберханалардың орналасуы;

4) сақталған анализаторларды қолдана отырып, жол және қозғалыс карталарын құрастыру;

5) өз бетімен баспалдақпен түсіп, шығу;

6) белгілі бір жерге дейін бағытты ойша анықтау;

7) мектеп территориясы туралы түсінігін бекіту;

8) мектеп территориясын өз бетімен бағдарлау;

9) ауызша сипаттау арқылы мектеп территориясының жоспарын құру;

10) мектеп территориясының жеке бөлімдерінің жоспарын құру;

11) мектеп территориясындағы заттардың ара қашықтықтығын анықтау;

12) мектеп территориясындағы тұрақты, уақытша, кездейсоқ кедергілерді жеңе білу;

13) білім алушылардың топографиялық түсініктерінің шынайы жабық кеңістікке ауысуы және оны бағдарлау;

14) қиылыс;

15) бағдаршамның жарықтық және дыбыстық сигналдары;

16) қиылыстан өту ережесі;

17) жол жиегіндегі қозғалыс.

19. Топографиялық көріністердің қалыптасуы (14 сағат):

1) бедерлі-графикалық оқулық, «Ориентир» құралы және оның көрмейтіндер үшін қоршаған әлемдегі түрлі заттар туралы түсініктерінің қалыптасуындағы рөлі;

2) бедерлі-графикалық оқулықтар көмегімен сипап сезудің дамуы;

3) негізгі бедерлі-графикалық түсініктермен танысу;

4) масштаб;

5) жабық кеңістіктің бедерлі жоспарын орындау;

6) «Карта-жол» сызбасын құру;

7) топографиялық қабілеттерін жетілдіру, бірінші және екінші қабаттардың сызба-картасымен жұмыс.

20. Ақ тросттың көмегімен кеңістікте бағдарлау (12 сағат):

1) тросттың түрлері;

2) тросттың мәні, түрлері және қызметі;

3) тростты дұрыс таңдау, дұрыс ұстау ережелері;

4) трость қолданудағы қауіпсіздік ережелері;

5) тросттың көмегімен жүру;

6) трость қолдану барысында келбетті пішінді дұрыс ұстау;

7) тростты күту.

21. Айналасындағы адамдармен бірлескен бағдарлау дағдылары (8 сағат):

1) сүйемелдеуші адамдармен жүру ережелері;

2) сүйемелдеушімен бірге жүрудің амалдары. Сүйемелдеушімен түзу жүріс;

3) сүйемелдеушімен ғимарат ішіндегі жүріс;

4) сүйемелдеушімен ғимаратқа кіру және шығу;

5) сүйемелдеуші адаммен қарым-қатынас әдебі.

**3 - тарау. Оқу пәнінің 6-сыныптағы базалық білім мазмұны**

22. Бағдарлы-мобиляторлы іс-әрекетіндегі негізгі ұғымдар (10 сағат):

1) ұғымдарды бекіту: «көлденең, тігінен, ұзындығы, ені, биіктігі»;

2) көкжиек жақтарымен бағдарлау;

3) ауызша ақпарат бойынша кеңістікте өз денесіне қарай бағдарлау;

4) әр түрлі жағдайларда дұрыс жүру амалдарын үйрету, келбетті пішінді және дене қалпын дұрыс сақтауға үйрету;

5) жазу мен оқу кезінде, отыру, жүру, тұру барысында келбетті пішінді тік ұстауға үйрету;

6) дыбыстық сигналға кедергісіз және кедергілермен жүру;

7) бағыт 90 және 180 градусқа өзгергенде бағдарлай білу. Топ ішіндегі қозғалыс.

23. Кеңістікте бағдарлауда сақталған анализаторларды қолдану (14 сағат):

1) еркін кеңістікте дыбыстың қозғалысын немесе қозғалыссыздығын локализациялау;

2) қоршаған ортадағы дыбыстар, олардың дыбыс шығаратын заттармен қатынасын елестетуі (алыс, жақын, жақынырақ, алысырақ, жақындап келеді, алыстап барады түсініктері);

3) еркін кеңістікте заттарды қалдық көру арқылы ажырату, кеңістікті стереоскопиялық емес қабылдаудың тәсілдерін менгерту. Кеңістіктегі заттардың алыстауын бағалау және оларды суретте (қалыпты және графикалық) бейнелеу;

4) қоршаған ортада кездесетін иістерді анықтау;

5) бұлшық ет сезімдерін дамыту: тұрақты бағдарсыз тура жолды маршрутта бағытты сақтап жүру.

24. Шағын кеңістікте бағдарлау (10 сағат):

1) кеңістіктік бағыттарды бекіту: солдан оңға, оңнан солға, жоғарыдан төмен, төменнен жоғары, қиғашынан;

2) кеңістіктегі түсініктерді дұрыс түсіне білу: артынан, астынан, айнала, арқылы, төменірек, жоғарырақ;

3) бедерлі жоспардағы шартты белгіле;

4) жабық кеңістіктің макетіенде және бедерлі жоспарында бағдарлау.

25. Жабық және еркін және кеңістікте бағдарлау (16 сағат):

1) берілген бағыт бойынша мектеп ауласындағы қозғалыс;

2) кедергілер және оның түрлері: тұрақты, уақытша;

3) мектеп ауласындағы тұрақты, кездейсоқ, уақытша кедергілерінен өту;

4) мектеп ауласындағы бағдарлау дағдысын бекіту;

5) жол белгілері: нұсқау, ескертпе, тыйым салынатын, қызмет көрсету белгілері;

6) жолдың жиегімен және жолсызбен жүру;

7) жер асты және жер үсті өту жолдары;

8) жол жүру ережелері бойынша жарыс ойындары. 2-3 жеңіл маршруттарды меңгеру (мысалы: мектеп-дүкен, мектеп- автобус аялдамасы);

9) зерттелетін кеңістіктің бедерлі жоспарын пайдалану;

10) зерттелетін кеңістіктің бедерлі жоспарын пайдалана отырып,   
«карта - шолу» сияқты түсініктерін қалыптастыру (сызба және аппликация түрінде);

11) кеңістіктік жады және қиялдың дамуына арналған жаттығулар.

26. Топографиялық көріністердің қалыптасуы (10 сағат):

1) бедерлі-графикалық нұсқаулықтар және олардың көрмейтіндер үшін қоршаған ортадағы түрлі нысандар туралы елесті қалыптастырудағы рөлі;

2) бедерлі -графикалық нұсқаулықтардың көмегімен сипап сезуді дамыту;

3) тұрмыстағы бағдарлауға арналған техникалық құралдар;

4) масштаб;

5) жабық кеңістік жоспарын Брайль жүйесі бойынша орындау.

27. Ақ тросттың көмегімен бағдарлау (10 сағат):

1) тросттың түрлері;

2) тростты таңдау;

3) тростты пайдаланудың негізгі әдістері мен тәсілдері;

4) «Маятник» техникасын меңгеру;

5) «Қарындаш» техникасы бойынша тростты ұстаудың негізі;

6) «Тайғанақтау» тәсілі;

7) «Тигізу» тәсілі;

8) «Диагональ» техникасы;

9) тросттың күтімі.

28. Қоғамдық көлікті пайдалану (14 сағат):

1) автожолға саяхат, дыбысы бойынша көлікті тану: троллейбус, автобус, трамвай, автокөлік;

2) жолда жүру ережелері «Біз көшемен келеміз» - практикалық сабақтар; таныс жолды басынан соңына дейін күннің орналасуына және басқа бағдарларға қарай, оның ішінде жапырақтардың дыбысына, көшедегі жылжыған және жылжымаған көліктердің дыбысына қарай бағдарлап табу;

3) белсенді өмір сүрудегі қоғамдық көліктердің мәні;

4) қоғамдық көліктердің аялдамалары.

29. Қоғамдық әлеуметтік -мәдени орындарыда бағдарлауы мен тәртібі (12 сағат):

1) бейтаныс орындардағы өзін-өзі ұстау ережелері;

2) бағдарлау кезінде көмек сұрай алу;

3) мейрамханада, кафеде өзін-өзі ұстау ережелері.

30. Айналасындағы адамдармен бірлескен бағдарлау дағдылары (6 сағат):

1) қоғамдық орындарда көрмейтіндердің өзін-өзі ұстау ережелері;

2) айналасындағы құрдастарымен бағдарлау және қарым-қатынас мәдениеті.

**4 - тарау. Оқу пәнінің 7-сыныптағы базалық білім мазмұны**

31. Дұрыс жүрістің тәсілдерін игерту, әртүрлі жағдайларда келбетті пішіні мен дененің дұрыс қалыпта ұстауына үйрету (8 сағат).

1) қол және аяқ қозғалыс үйлесімдігінің дағдыландыру;

2) жүру кезінде дене жаттығуларын орындату: секіру, отырып жүру;

3) вестибулярлық аппараттың үйлесімдігі, басына жүк қойып жүру;

4) көлбеу жазықтықта жүру;

5) 180 градусқа бұрылып жүру;

6) шұңқыр, арықтар және омбы қарлардан өту;

7) лабиринттің ішімен жүру;

8) қала көшелерінде, көліктерде, қоғамдық орындарда бағдарлаудағы дененің дұрыс қалпы.

32. Кеңістікте бағдарлауда сақталған анализаторларды қолдану (10 сағат):

1) қоршаған ортадағы дыбыстар, олардың заттарға қатынасы (алыс, жақын, жақынырақ, алысырақ, оңға, солға, сол жақтан, оң жаққа, алдынан, артынан, жақындап келеді, алыстап барады );

2) кеңістікті қабылдаудың кезінде стереоскопиялық емес амалдарын қалыптастыру;

3) қалдық көруі бар кезінде түзу жолмен жүруде жарық көлеңкесін қолдану;

4) бұрылу кезінде жарық көлеңкесін қолдану;

5) белгілі бір ғимаратқа кірерде және шығарда қалдық көруін жаттықтыру;

6) әртүрлі жарықтануға үйрену амалдары;

7) қоршаған ортадағы заттарды сипап сезу арқылы зерттеу;

8) түрлі материалдарды танып білу дағдыларын бекіту;

9) иістердің көмегімен кеңістікте бағдарлау;

10) тұрақты бағдарларға сүйене отырып берілген бағыт бойынша қозғалыс.

33. Шағын кеңістікте бағдарлау (10 сағат):

1) кеңістіктік бағыттарды бекіту: қиғаш, диагонал бойынша, айнала;

2) үйренген кеңістіктік ұғымдарды дұрыс түсіне білу. Бедерлі жоспарларды оқи білу.

34. Жабық және еркін кеңістікте бағдарлау (16 сағат):

1) мектеп ауласының жоспарын құрастыру;

2) орталық кіре берістің маңайындағы кеңістікті меңгеру;

3) қосымша шыға беріс жанындағы кеңістікте бағдарлау;

4) сағат тілінің бағытында мектепті айналу;

5) сағат тілінің бағытына қарсы қозғалыс;

6) стадионға өз бетінше бару;

7) қоқыс контейнеріне өз бетінше бару;

8) кеңістікте нақты берілген уақытпен бағдарлау;

9) қозғалыс кезіндегі техникалық қауіпсіздік дағдылары;

10) территориядағы кедергілерді жеңе білу (арықтар, құдықтар, ағаштар). ауызша ақпарат бойынша территорияда жүру;

12) мектепке жақын көшелерді бағдарлау;

13) бағдаршамы бар және жоқ көше қиылыстарынан өту ережелері;

14) дүкендерде, поштада, дәріханада, көліктерде өз бетінше бағдарлау;

15) бірнеше бұрылыстан кейін кеңістіктік қатынастардың өзгеруі;

16) шартты суреттеу бойынша еркін және жабық кеңістіктің жоспарын құрастыру;

17) қалыптасқан кеңістіктік ұғымдарды пайдалана отырып, еркін және жабық кеңістік туралы әңгіме құрастыру.

35. Топографиялық көріністердің қалыптасуы (10 сағат):

1) қоршаған орта, нақты бір жер туралы түсініктің қалыптасуында бедерлі-графикалық нұсқаулықтардың рөлі;

2) жабық және еркін кеңістіктердің жоспарын құру үшін бедерлі-графикалықнұсқаулықтарды қолдану (жанама жерлері бар кафе, кинотеатр);

3) «Школьник» құралы және оның көрмейтіндердің мобилді болуындағы рөлі;

4) «шолу - карта», «карта - жол» деңгейінде топографиялық түсініктерін қалыптастыру;

5) шағын аудан жоспары бойынша бағдарлау.

36. Ақ тросттің көмегімен бағдарлау (10 сағат):

1) көрмейтіндер үшін бағдарлау кезіндегі тросттің рөлі;

2) тросттің әр түрлілігі (телескопиялық жиналмалы, цилиндрлік және конус тәрізді түтікшелерден жасалынған трость, қысқа тросттер);

3) ұзын трость;

4) өлшем бойынша тростты таңдау;

5) «Маятник» техикасының амалдарын жаттықтыру;

6) «Қарындаш» техникасы бойынша тростты ұстау;

7) «Тайғанақтау» амалы;

8) «Тигізу» амалы;

9) «Диагонал» техникасы;

10) тростты күту;

37. Қоғамдық көліктерді пайдалану (16 сағат):

1) қоғамдық көліктердің аялдамалары;

2) аялдамада бағдарлау;

3) көлікке мінерде, көлікке кіргенде және түсерде тростпен жұмыс істей білу және бағдарлау;

4) көрмейтіндердің қоғамдық көліктерде өзін-өзі ұстау ережелері;

5) калалық көлік салондарының бедерлі-графикалық сызбасы;

6) көлікте 2-3 аялдама сүйемелдеушімен жүру.

38. Қоғамдық әлеуметтік-мәдени орындарда бағдарлауы мен тәртібі   
(16 сағат):

1) туған қала немесе ауыл туралы түсініктер;

2) шағын аудан туралы түсінік;

3) жақын маңдағы саябаққа, баққа саяхат;

4) жақын көшелердің бедерлі картасын зерттеу;

5) жақын жерде орналасқан көшелерге саяхат;

6) көше, бульвар, тас жол, даңғыл, тұйық көше, жағалау, алаң, саябақ, гүл бағы - ұғымдары;

7) мектептің айналасында орналасқан алдындағы ұғымдарды нақтылау;

8) қаладағы ірі мәдени-тұрмыстық орталықтар және оның ішіндегі заттарды елестете білу: кинотеатр (фойе, көру залы, сахна), супермаркет (азық-түлік секциялары, кассалар, азық-түлікке арналған корзиналар), базар (азық-түлік бөлімі, тұрмыстық және өндірістік тауарлар бөлімі);

9) емдік орталықтар;

10) тренинг: «Егер сіз адасып қалсаңыз?»;

11) менгерген білім, білік, дағды бойынша тестілеу.

39. Айналасындағы адамдармен бірлескен бағдарлау дағдылары (6 сағат):

1) нашар көретін адам мен көрмейтіннің супермаркеттерде, басқа да қоғамдық орындарда бағдарлауы;

2) «Азық-түлік сатып алу» тренингі;

3) кафеге, базарға бару;

4) саябақтағы серуен кезінде өтіп бара жатқан адамнан көмек сұрай білу;

5) емханаға экскурссия.

**5 - тарау. Оқу пәнінің 8-сыныптағы базалық білім мазмұны**

40. Дұрыс жүрістің тәсілдерін игерту, әртүрлі жағдайларда келбетті пішіні мен дененің дұрыс қалыпта ұстауына үйрету (10 сағат):

1) жүру кезінде дене жаттығуларын орындату: келбетті пішінді сақтау: денені айналдыру, секіру, отырып – тұру;

2) вестибулярлық аппаратты үйлестіру, басқа жүк қойып жүру. Көлбеу жазықтықта жүру;

3) жолдағы кездейсоқ және тұрған кедергілерден өту;

4) лабиринтпен жүру;

5) қала көшелерінде, көлікте және қоғамдық орындарда бағдарлауда келбетті пішінді сақтау.

41. Кеңістікті бағдарлауда сақталған анализаторларды пайдалану   
(10 сағат):

1) кеңістікте бағдарлауда сақталған анализаторларды кешенді пайдалану;

2) бұлшықетті жаттықтыру, тірек-қозғалыс белсенділігін арттыруға арналған жаттығулар.

42. Жабық және еркін кеңістікте бағдарлау (18 сағат):

1) ғимарат ішін ойша бағдарлау; бір жерден екінші жерге ойша маршрут құрып әнгімелеп беру;

2) берілген бағыт бойынша жүру;

3) кедергілер және олардың түрлері: тұрақты және уақытша;

4) өз денесіне қарай заттың орналасу бағытын анықтау. Заттардың арақашықтығын анықтау;

5) қала ішіндегі бірнеше бағытты өздігінен меңгеру;

6) қала көлігінде көмекпен жүру;

7) қала ішіндегі маңызды бірнеше бағытты меңгеру: (емханаға дейін, музыка және көркем өнер мектептеріне дейін, поштаға дейін, кафеге дейін).

8) жолда жүру ережелері: көшеден өту аймағымен жүру, белгісі жоқ көше қиылысынан өту;

9) көкжиек бағыттарын компас көмегімен бағдарлау.

43.Топографиялық көріністердің қалыптасуы (10 сағат):

1) «Жол - карта», «жоспар-карта» сияқты топографиялық түсініктерін қалыптастыру;

2) бедерлі жоспар;

3) бедерлі жоспарда бағытты өзгерту;

4) «Тура жүр», «солға қарай жүр», 90° және 180°градусқа бұрылғанда бағытты және бағдарды өзгерту.

44. Ақ трость көмегімен бағдарлау (12 сағат):

1) көрмейтіндердің бағдарлау кезіндегі ақ түсті тросттің маңызы;

2) трость қызметі және трость түрлері;

3) тростты таңдаудың жеке тәсілдері;

4) тростпен бағдарлау тәсілдері: тростты дұрыс ұстау, тростты пайдалану кезіндегі техникалық қауіпсіздік;

5) тростпен жүру тәсілдері: маятникті, диагоналды, сырғанау тәсілдері;

6) тростпен баспалдақпен көтерілу және төмен түсу;

7) ғимаратта, көлікте, көретін сүйемелдеушімен жүргенде тростты пайдалану;

8) трость көмегімен кедергіні анықтау.

45. Қоғамдық көліктерді пайдалану (18 сағат):

1) жолаушы көлігінің бағыттарын меңгеру әдістері. Аялдамадағы көрмейтіндердің тәртібі;

2) дене қалпын дұрыс ұстау;

3) қала көлігіне отыру және шығу ережелері, көлік ішіндегі тәртіп;

4) жолаушы көлігінің ішінде тростті пайдалануға жаттығу;

5) автобуста 2- 3 аялдамаға бақылаушымен жүру.

46. Қоғамдық әлеуметтік-мәдени орындарда бағдарлауы мен тәртібі   
(18 сағат):

1) қаланың үлкен сауда орындары, мәдени және транспорттық мекемелер; сауда – ойын орталығы, супермаркеттер, авто және теміржол бекеттері, базарлар;

2) осы нысандардың айналасы және оларды бағдарлау;

3) бейтаныс ғимараттарда бағдарлану;

4) жұмыс орнын бағдарлау;

5) жұмыс орны мен құрылғылардың өзара орналасуын зерттеу;

6) шеберханаларды бағдарлаумен танысу;

7) жоспар бойынша шеберхана туралы түсініктерін бекіту. «Ориентир құралы».

47. Айналасындағы адамдармен бірлескен бағдарлау дағдылары (6 сағат):

1) сүйемелдеушімен бірге айналасындағы адамдармен, бейтаныс кісілермен қарым - қатынас әдебі.

**6 - тарау.** **Оқу пәнінің 9-сыныптағы базалық білім мазмұны**

48. Кеңістікте бағдарлауда сақталған анализаторларды қолдану (8 сағат):

1) кеңістікте бағдарлау кезінде сақталған анализаторларды кешенді қолдану;

2) бұлшықетті жаттықтыру, тірек-қозғалыс белсенділігін арттыруға арналған жаттығулар.

49. Шағын кеңістікте бағдарлау (10 сағат):

1) кәсіптік оқуда пайдаланатын кеңістік туралы ұғымды нақтылау және бекіту: барлық жер, айнала, төменнен, жоғарыдан, артынан, алдынан, төменгі/жоғарғы жиегімен, төменнен – жоғары, диагонал бойынша және басқа да түсініктер.

50. Жабық және еркін кеңістікте бағдарлау (18 сағат):

1) жабық бейтаныс кеңістікте бағдарлау (супермаркет, кафе, кинотеатр);

2) сауда орталығына кіру – шығу, баспалдақты, лифтті табу тренингтері;

3) эскалаторды пайдалана білуге үйрету;

4) лифттегі өзін-өзі ұстау ержелері;

5) қала, ауыл, поселке; шалғындық, орман, саябақ; шабындық, өзен, суқойма – түсініктері;

6) көше, бульвар, тас жол, даңғыл, алаң, жағалау, саябақ – ұғымдарын бекіту;

7) осы ұғымдарды өзінің қоршаған ортасында түсініп, нақтылау.

51. Топографиялық көріністерінің қалыптасуы (10 сағат):

1) «Карта --жол» , «карта- шолу» сияқты топографиялық түсініктері;

2) жергілікті жердің бедерлі жоспары ( ауылдық жер, қала орталығы, қала аудандарының картасы);

3) өздігінен жоспарларды жобалау, "Ориентир" құралында аппликация жасау.

52. Ақ тросттың көмегімен бағдарлау (10 сағат):

1) тростты таңдаудың жеке тәсілдері;

2) тростпен бағдарлау тәсілдері, тростті пайдалану кезіндегі техникалық қауіпсіздік;

3) тростпен жүру тәсілдерін бекіту: маятникті, диагоналды, тарту, сырғанау;

4) баспалдақпен көтерілу және төмен түсу;

5) ғимаратта, көлікте сүйемелдеушімен жүргенде тростті пайдалану;

6) трость көмегімен кедергіні анықтап, өту.

53. Қоғамдық көліктерді пайдалану (20 сағат):

1) жолаушы көлігінің бағыттарын меңгеру әдістері;

2) аялдамадағы көрмейтіндердің іс-әрекеті;

3) қала көлігіне отыру және шығу ережелері; көлік ішіндегі тәртіп;

4) жолаушы көлігінің ішінде тростті пайдалану амалдарын меңгеру;

5) автобуста 2- 3 аялдамаға өздігінен жүру.

54. Қоғамдық әлеуметтік-мәдени орындарда бағдарлауы және тәртібі   
(20 сағат):

1) мектеп шеберханасына бару;

2) өндірістік шеберханаларға саяхат (техникалық қызмет көрсету станциясы, ателье, массаж салоны);

3) қаланың көрнекті жерлерімен танысу;

4) жергілікті жердің маңызды нысандары, жергілікті жердің бедері;

5) жолдан өту арқылы бірнеше көшелермен жүру. көшелерді және жаяу жүргінші маршруттарын зерттеу, аялдамаларды ажырату;

6) кеңістікті және кеңістіктегі кедергілерді сезіну;

7) қалада/жергілікті жерде орналасқан жерін анықтау жаттығулары.

55. Айналасындағы адамдармен бірлескен бағдарлау дағдылары (6 сағат):

1) өтіп бара жатқан адамдардан көмек сұрау (саябақта, дүкенде);

2) шаштараз, кафе, кинотеатрларда құрдастарымен бірлесіп бағдарлау.

**7 - тарау. Оқу пәнінің 10-сыныптағы базалық білім мазмұны**

56. Жабық және еркін кеңістікте бағдарлау (22 сағат):

1) сауда орталығын кіру – шығу, баспалдақты, лифтті табу тренингтері;

2) эскалаторды пайдалана білу;

3) лифттегі өзін-өзі ұстау ережелері;

4) орман, шабындық, саябақ, өзен, су қойма ұғымдарын бекіту және оларды өзінің қоршаған ортасында нақтылау;

5) театрда және концерттік залда бағдарлау;

6) көрермен залының жоспарын құру;

7) қала ішінде бірнеше бағытты өздігінен меңгеру;

8) берілген мекен-жай бойынша үйді, пәтерді табу;

9) білім алушылардың көру мүмкіндігін ескере отырып жолда жүру ережесін сақтау.

57. Топографиялық көріністердің қалыптасуы (12 сағат):

1) «Карта- жол» , «карта- шолу» сияқты бағдарлау дағдыларын дамыту (үлгі бағыттары: стадион, базар, мешіт, кафе);

2) жергілікті жердің бедерлі жоспары;

3) жергілікті жердің жоспарын өздігінен жобалау.

58. Ақ трость көмегімен бағдарлау (12 сағат):

1) тростпен жүру тәсілдерін бекіту: маятникті, диагоналды, тарту, сырғанау;

2) баспалдақпен, еңіспен көтерілу және төмен түсу;

3) трость көмегімен әр-түрлі кедергіні анықтау және одан өту;

4) трость күтімі.

59. Қоғамдық көліктерді пайдалану (24 сағат):

1) автобуста, троллейбуста, метрода бағдарлауға дағдылардыру;

2) қаланың/ жергілікті қоғамдық көліктерінің бағыттарын зерттеу;

3) авто және теміржол бекеттеріндегі бағдарлау ерекшеліктері;

4) онлайн режимінде билеттерге тапсырыс беру.

60. Қоғамдық әлеуметтік- мәдени орындарда бағдарлауы мен тәртібі (24 сағат):

1) қала/ жергілікті жердің әкімшілігі, мәдени, сауда және емдеу мекемелерімен толығырақ танысу;

2) саябақтар, көшелер, жағалаулар;

3) алаңдардың, көшелердің орналасуы, қиылысы және көліктердің сол бағытта жүру тәртібі, олардың өзара байланысы туралы біртұтас түсінік алу.

61. Айналасындағы адамдармен бірлескен бағдарлау дағдылары (8 сағат):

1) сүйемелдеушімен жүргенде, айналасындағы адамдармен қарым-қатынас әдебі;

2) саябақтағы, дүкендегі, кинотеатрдағы және өзін-өзі ұстау ережесі.

**8 - тарау. 5-сынып білім алушыларының дайындық деңгейіне**

**қойылатын талаптар**

62. Пәндік нәтижелер.

63. Білім алушылар:

1) әйгілі адамдардың өмірбаянын;

2) негізгі кеңістік және уақыт ұғымдарын;

3) сақталған анализаторлардың негізінде қоршаған ортадағы заттардың қасиеттері туралы толық елестете алу: заттың пішінін, температурасын, құрылысын,беткі бөлігін, материалын;

4) кеңістікте бағдарлауда тұрақты сенсорлық, дыбыстық, тактилді, иіс сезу бағдарлардың мәнін;

5) тұрақты мекен-жай мен оқудың орналасқан жеріндегі басты нысандарын;

6) тұрғылықты жері мен мектеп мекен-жайын;

7) көше қиылысынан өту ережесін;

8) кеңістікте бағдарлауда «карта-жол» сызба масштабының мәнін;

9) ақ тросттың түрлерін, қызметі, мәні және оны пайдалану ережесін білетін болады.

64. Білім алушылар:

1) тұрмыста және оқу қызметінде пайдаланатын қажетті заттармен үйлесімді қимылдар жасау;

2) кеңістікте өлі табиғат пен тірі табиғат дыбыстарын тану және локализациялау:

3) кішігірім жабық және ашық кеңістікте тікелей сезу арқылы қоршаған ортаны өз бетінше бағдарлау;

4) кеңістіктегі заттардың қатынасын макет пен жоспарда елестету және көрсету дағдыларын меңгеретін болады.

**9 - тарау. 6-сынып білім алушыларының дайындық деңгейіне**

**қойылатын талаптар**

65. Пәндік нәтижелер.

66. Білім алушылар:

1) бағдарлы-мобиляторлы іс-әрекеттің негізгі түсініктерін;

2) бағытты 90, 180 градусқа өзгерткенде заттардың орнының өзгеруі;

3) дыбыстық, көру, тактилді, иіс сезу бағдарларының мақсатын;

4) жабық кеңістікттің бедерлі жоспары және макетін;

5) жолда жүру ережесін;

6) күнделікті қозғалыс үшін қиын емес 2-3 маршрутты;

7) ақ тростты қолданудың негізгі әдістері мен тәсілдерін білетін болады.

67. Білім алушылар:

1) өз бетінше қозғалуға қызығушылық туғызу, қалыптасқан дұрыс келбетті пішін дағдысы, дұрыс жүріс;

2) қоршаған ортада бағдарлау үшін қалдық көруді және компенсаторлық мүмкіндіктерді пайдалану;

3) жабық және еркін кеңістікті бағдарлауда, бағыты өзгерсе де, өзгермесе де қалыптасқан;

4) бағдарлау үшін бедерлі-графикалық нұсқаулықты қолдану;

5) тростты ұстау тәсілдерін меңгеру және оны пайдалануда қауіпсіздік техникасы;

6) кеңістікте бағдарлауда сөздік ақпаратты қолдану дағдыларын меңгеретін болады.

**10 - тарау. 7-сынып білім алушыларының дайындық деңгейіне**

**қойылатын талаптар**

68. Пәндік нәтижелер.

69. Білім алушылар:

1) кеңістікте бағдарлауда сақталған анализаторлардың мәнін;

2) дұрыс жүріс пен дұрыс келбетті пішіннің тәсілдерін;

3) бағдарлаудағы тұрақты, уақытша, кездейсоқ кедергілерді;

4) бағдаршаммен реттелетін және реттелмейтін көше қиылыстарынан өту ережесі;

5) «карта-шолу», «карта-жол» деңгейіндегі топографиялық нұсқауларды;

6) тұрғылықты жердегі ірі мәдени-тұрмыстық, емдік мекемелерді және олардың сыйымдылығын білетін болады.

70. Білім алушылар:

1) еркін және жабық кеңістікте, өзгерген немесе өзгермеген бағытпен, өз бетінше қозғалыс кезінде көру, есту, сипап сезу бағдарларын қолдану;

2) мектепке, үйге жақын көшелерде бағдарлау;

3) кеңістіктің жоспарын құрғанда бедерлі-графикалық нұсқаулықты пайдалану;

4) трость таңдау техникасы және оны қолдану;

5) қоғамдық орында және көлікте, көшеде қарым-қатынас жасау мен бағдарлаудың іс-жүзіндегі;

6) қалыптасқан кеңістіктік түсініктерді және елестерді пайдалана отырып, таныс және бейтаныс кеңістік туралы әңгімелеу дағдыларын меңгеретін болады.

**11 - тарау. 8-сынып білім алушыларының дайындық деңгейіне**

**қойылатынталаптар**

71. Пәндік нәтижелер.

72. Білім алушылар:

1) тура, еңіс жазықтықтардағы кездейсоқ және тұрақты кедергілерді жеңе отырып, дұрыс жүріс тәсілдерін;

2) жергілікті жерге тиесілі бірнеше маршрутты;

3) көшеден өту ережесін;

4) компастың көмегімен бағдарлаудың ережесін;

5) топографиялық бағдарлауларды;

6) тростпен қозғалыстың түрлі тәсілдері, тростті дұрыс ұстау тәсілдерін;

7) тұрғылықты жердегі ірі сауда, мәдени және көлік мекемелері;

8) шеберханалардағы құрылғылар мен жұмыс орындарының өзара орналасуын білетін болады.

73. Білім алушылар:

1) қоршаған ортадағы құбылыстарды және қозғалыстарды, заттарды қабылдауда сақталған анализаторларды белсенді пайдалану;

2) болатын маршрутты ойша жобалау;

3) тұрақты бағдарларға сүйене отырып, еркін және жабық кеңістікте еркін бағдарлау;

4) топографиялық көріністерді «карта-жол», «карта-жоспар» сияқты жоспарда көрсету;

5) тростпен бағдарлаудың түрлі тәсілдерін меңгеру;

6) алдыңғы тәжірбиені өзектендіре отырып, бейтаныс кеңістікте бағдарлау;

7) таныс маршрутпен қоғамдық көлікте жүру дағдыларын меңгеретін болады.

**12 - тарау. 9-сынып білім алушыларының дайындық деңгейіне**

**қойылатын** **талаптар**

74. Пәндік нәтижелер.

75. Білім алушылар:

1) кеңістікте бағдарлауда сақталған анализаторлардың мәнін;

2) орталық шығу-кіру, қосалқы шығу, орталық баспалдақ, эскалатор, қосалқы баспалдақ, жолаушылар, жүк лифттерінің қолдану мақсатын;

3) ғимараттарда, көліктерде, сүйемелдеушімен жүргенде тростті пайдалану және тростпен қозғалыс ережесін;

4) «көше, бульвар, тас жол, даңғыл, жағалау, алаң, саябақ» ұғымдарын;

5) жергілікті жердің негізгі көрнекті жерлері және негізгі нысандарын білетін болады.

76. Білім алушылар:

1) келбетті пішінді сақтап, дұрыс жүру;

2) өндірістік оқуда қолданатын шағын кеңістік туралы түсініктерді меңгеру;

3) жергілікті жердің көшелерінде жолда жүру ережелерін сақтап, жүру;

4) эскалаторды, лифтті, баспалдақты қолдану;

5) топографиялық түсініктерді нақтылау, жергілікті жердің жоспарын өздігінен жобалау;

6) қолайлы қозғалысты таңдай отырып,өздігінен жолаушылар көлігінің маршруттарын зерттеу дағдыларын меңгеретін болады.

**13 - тарау. 10-сынып білім алушыларыныі дайындық деңгейіне қойылатын талаптар:**

77. Пәндік нәтижелер.

78. Білім алушылар:

1) таныс және бейтаныс кеңістікте бағдарлау ережесін;

2) лифтте, концерт залында, сауда залында сүйемелдеушісіз өзін-өзі ұстау ережесін;

3) қала ішіндегі қоғамдық көліктің бірнеше маршрутын;

4) тұрғылықты жердің бедерлі жоспарын;

5) тростпен бағдарлаудың және қозғалудың ережесін;

6) авто және темір жол бекеттеріндегі бағдарлаудың ерекшеліктерін;

7) тұрғылықты жердің көлік маршруттары мен көшелерін, алаңдардың орналасуы мен байланысын білетін болады.

79. Білім алушылар:

1) таныс және бейтаныс кеңістікте қауіпсіз бағдарлау үшін сақталған анализаторларды кешенді және белсенді пайдалану;

2) «карта-жол», «карта-шолу» сияқты жоспар құрастыра білу;

3) трость көмегімен бағдарлау және жүру;

4) жергілікті жердегі бірнеше бағытты өздігінен игеру (емхана, супермаркет, кафе, базар) дағдыларын меңгеретін болады.

80. Тұлғалық нәтижелер. Білім алушылар:

1) қоғамдық орындарында өзін-өзі ұстау ережелерін және қарым-қатынас әдебін танытады.

81. Жүйелік- әрекеттік нәтижелер білім алушылардың:

1) көшелердің, алаңдардың орналасуы мен өзара байланысы туралы және көлік маршруттары жайлы біртұтас түсінігінен;

2) пән бойынша жүйелі білімді меңгеру, оны іс жүзінде қолдануынан;

3) танымдық, интеллектуалдық және шығармашылық мүмкіндіктерінің жетілуінен көрініс табады.